Vita:Jumurdzsák

message: Nagyon valószínűtlen, hogy 1515–1520 táján született Jumurdzsák. Mert ebben az esetben 1533-ban, amikor a regény cselekménye indul, még csak kamaszkorú lett volna. Pedig valószínű, hogy már érett, felnőtt férfi volt ekkor. A regény legelején a harmadik mondatban írja Gárdonyi, hogy Bornemissza Gergely hét éves volt. Tudjuk róla, hogy 1526-ban született. Hogy Jumurdzsák 1551-ben még csak 35 év körüli lett volna, az talán az író felületességéből eredt. „Quandoque bonus dormitat Homerus.” („Néha a jó Homeros is szundikál (el-elvét, botlik).) (Q. Horatius F.) – Holdkóros vita 2019. január 15., 18:04 (CET)
replies: text: Az első rész 1. alfejezete szerint a történet 1533-ban kezdődik, amikor is Bornemissza Gergely 7 éves. Ezek szerint 1526-ban született, ami egybevág a történelmi személy születésével. A harmadik rész 1. alfejezete elején Dobó és Mekcsey beszélgetése szerint Gergely 18 éves. Tehát a harmadik résznek 1544-ben kell játszódnia. Ennek az 5. alfejezetben a török karavánszerájban (nem fürdőben!) Bornemissza Gergely Jumurdzsákot 35 év körüli embernek mondja. Ezek szerint Jumurdzsáknak 1509-körül kellet születnie. Ha ez igaz, akkor a regény kezdetén 24 éves. Szerintem ez elképzelhető, semmi sem szól ez ellen. Az 1551-es évszámot sehol sem találtam a regényben. Véleményem szerint ezért a 2. jegyzet teljesen téves! Lakatos Miklós 31.46.94.32 (vita) 2021. május 22., 15:51 (CEST)
replies: text: :Teljesen igazad van, a konstantinápolyi rész nem játszódhat egy évvel az egri ostrom előtt, mert a kettő közt még meg kell születnie Bornemissza fiának, aki már nem csecsemő az ostrom idején. Nem tudom, honnan jött az 1551. Jumurdzsák lehet valamivel idősebb, mint 35, mert elégedett képet vág, amikor ennyinek nézik. (Azt nem értettem soha, hogy ha tényleg a budai pasa fia, akkor hogyan lett janicsár, azok nem csak az elrabolt gyerekek közül kerültek ki?) Alensha 2023. március 18., 21:36 (CET)
replies: text: ::Már csak azért sem játszódhat 1551-ben, mert Török Bálint a fogságban már 1550-ben meghalt. A fia, az 1529-ben született János (úgy emlékszem) kamaszfiúként 1544-ben (?) 15 évesen(?) részt vett a sikertelen kiszabadítási akcióban.– Holdkóros vita 2023. március 18., 21:52 (CET)

text: Nem hiszem, hogy 1509 helytálló lenne, mert a szócikk említi ugyan hogy "Gárdonyi Géza Jumurdzsák korai éveiről nem sokat jegyez fel, de a regényből kikövetkeztethető, hogy valamikor 1509 körül született.", de szerintem 1509 sem lehet a születési éve, mert 1533-ban csak 24 éves lenne, a regényben pedig már érett, felnőtt férfi, ebből viszont arra lehet következtetni, hogy inkább 1490 körül születhetett, mert akkor 1533-ban 43 éves lenne és ez esetleg megfelelhetne a valós korának ....

text: A szócikk említi még hogy "Arra, hogy Jumurdzsák valóban élt volna, nincs történelmi bizonyíték.", ami jelenti hogy Jumurdzsák voltaképpen félig-meddig fiktív alak, mert nincsenek bizonyítékok arra, hogy mikor született, és csak találgatni lehet ezzel kapcsolatban hogy voltaképpen, hány éves is Jumurdzsák .... Maxell miklós vita 2024. január 31., 14:19 (CET)
thread_title: Mikor született?

message: Az első rész 13. alfejezetében, amikor Gábor pap végül elengedi, Jumurdzsák azt mondja, hogy az apja Jahja-pasa-Oglu Mohamed. A harmadik rész 5. alfejezetében a karavánszerájban azt meséli, hogy apja Jaja-Oglu Mohamed budai pasa, a bátyja Arszlán bég. Ezek alapján szerintem egyértelmű, hogy Gárdonyi Géza Jahjapasazade Muhammad budai pasára gondolt, akinek tényleg volt egy Arszlán nevű fia. Ezért a 3. és 4. jegyzetet javítani kell.
A valóságban is létezett Dervis bég, aki az első szegedi bég volt, és rész vett 1543-ban Esztergom ostromában Muhammad pasával és Arszlán béggel együtt. Ezekhez a http://acta.bibl.u-szeged.hu/40905/1/aetas_1999_004_005-018.pdf, http://gyorkos.uw.hu/1543/1543.htm és http://szigethvar.hu/var/content/1549-dervis-b%C3%A9g-%C3%A9s-somogyiak forrásokat tudnám csatolni, de egy történelemtudományokban jártasabb ember tudná összehasonlítani az ő életét Jumurdzsákéval és eljátszani a gondolattal, hogy a két személy esetleg azonos. Véleményem szerint a valódi Dervis bégnek Jumurdzsáknál idősebbnek kellett lennie.
Valószínűleg Gárdonyi tévedése (regény szerint a harmadik részben 1544-ben Jumurdzsák még csak szegény dervis, nem bég), vagy írói fantáziájának része, hogy Dervis béget Jahjapasazade Muhammad fiának ábrázolta és Jumurdzsák néven szinte teljes élettörténetet írt neki. Lakatos Miklós  2021-05-22
thread_title:  Jumurdzsák családja 

message: "Arra, hogy Jumurdzsák valóban élt volna, nincs történelmi bizonyíték." Ha jól értelmezem ezt a mondatot, akkor ez azt jelenti hogy Jumurdzsák voltaképpen fiktív alak, mint Cecey Éva ... ?? Maxell miklós vita 2024. január 31., 13:52 (CET)
replies: text: Szerintem teljesen biztos, hogy fiktív alak, az egész története regényes a gyűrűvel meg minden. Alensha 2024. május 20., 11:44 (CEST)
thread_title:  Egyéb